Вільдмарксвэген паміж Стэкеньёк і Клімпф'ель.
**Вільдмарксвэген** (шведск.: Vildmarksvägen — дзікая дарога), або **Стэкеньёквэген** (шведск.: Stekenjokkvägen), як называюць яе жыхары ваколіц Стэкеньёка, праз якія ідзе дарога — турыстычная дарога ад паўночнага Емтланда да паўднёвай Лапландыі ў Швецыі. Пачынаецца ў Стромсундзе і заканчваецца ў Вільгельміне. Частка дарогі зімой часам перакрываецца праз вялікі снег, вышыня якога можа дасягаць 7 метраў. У 2012 годзе як частка дарогі быў адкрыты Фроствікенс Фельпарк у Гэдэдэ. Вільдмарксвэген праходзіць таксама праз прыродны запаведнік Бьюрэльвен. Частка дарогі знаходзіцца вышэй за мяжу лесу.

Маршрут
-------

Маршрут працягласцю 360 км пачынаецца ў Стромсундзе, праходзіць да горада Гэдэдэ і дарогі 342, затым праз Ёрмватнет, Стора-Блосён і Стэкеньёк, а потым Клімпф’ель. Адтуль дарога працягваецца да Кульшэна і Сакснэса праз Сталон і возера Моалгамай, далей да Вільгельміны. Участкі дарогі праз Кальф’ёлет часам зарываюцца зімой праз моцны снегапад. Плато Стэкеньёк таксама закрыта з сярэдзіны кастрычніка да пачатку чэрвеня.

Важнае
------

Вільдмарксвэген перасякае рэгіён з найбольшай канцэнтрацыяй мядзведзяў у Швецыі.

Вадаспад Хэлінгсафалет і каньён
Мясцовасць, праз якую праходзіць дарога, вельмі маляўнічая, з мноствам рэк і вадаспадаў. Адзін з вадаспадаў, Хэлінгсафалет (таксама прыродны запаведнік), упадае ў найдаўжэйшы водны каньён Паўночнай Еўропы. Хэлінгсафалет з перападам вышынь 43 метры названы «шведскім адказам Ніягарскаму вадаспаду». Даўжыня каньёна Хэлінгсафалет 800 метраў і праз эрозію глебы даўжыня павялічваецца.

Вільдмарксвэген праходзіць і побач іншага вадаспада — Гаўстафалет, які таксама ўпадае ў каньён. Гэты вадаспад быў адным з месцаў здымак фільма Астрыд Ліндгрэн «*Роні, дачка разбойніка*». Рэгіён праз які праходзіць дарога па памерах аналагічны лену Вестра-Гёталанд з насельніцтвам 1 590 000 чалавек, але ў дзікай мясцовасці жыве толькі 22 000 чалавек, шчыльнасць насельніцтва складае меней за 1 чалавека на км².

Вадаспад Бракафалет знаходзіцца на маршруце Вільдмарксвэген паміж Ёрмватнетам і Стора-Бласьёнам.. Самая доўгая пячора ў Швецыі, Коральгратан, знаходзіцца паміж Стора-Бласьён і Анкарватнетам уздоўж Вільдмарксвэген.

Вільдмарксвэген паварочвае на ўсход і праходзіць паблізу саамскай вёскі Фатмамаке. Грамада жыве ў 80 традыцыйных дамах гоахці, а таксама ў 20 больш сучасных дамах, пабудаваных радыяльна вакол царквы. Таксама 20 драўляных дамоў знаходзіцца на беразе возера Кульшэн. *Віснінгската* — узорны дом, пабудаваны на ўзвышшы побач царквы.

Уздоўж дарогі паміж Стромсундам і Гэдэдэ размешчана некалькі ваенных музеяў пад адкрытым небам. Скансэны Аланас, Сторан, Сюльсасен і Фогельбергет можна наведаць падчас экскурсіі па бункерах у гэтым раёне, ваенныя аб’екты пабудаваны ў 1940—1945 гадах для абароны ад нямецкага ўварвання падчас 2-й сусветнай вайны. У летнія месяцы праводзяцца экскурсіі з гідам.

Бункер ў Аланасе
Праз вышыню над узроўнем мора ў рэгіёне няма камароў і гнусу.

Зноскі
------

1. ↑  Vildmarksvägen, ta en praktfull resa genom ofördärvade vildmarker i den Norra svenska fjällvärlden **(нявызн.)**(недаступная спасылка).  Wildernessroad.eu. Архівавана з першакрыніцы 26 студзеня 2018. Праверана 28 лістапада 2013.
2. 1 2 3 4  Discover Jämtland Härjedalen | Vildmarksvägen **(нявызн.)**(недаступная спасылка).  Jamtland.se. Архівавана з першакрыніцы 30 чэрвеня 2015. Праверана 28 лістапада 2013.
3. 1 2 3 4 5 6 7 8  Vildmarksvägen: the Wilderness Way | Swedish Lapland Guide **(нявызн.)**.  Rough Guides.
4. 1 2  Olesen, Elisabet (2006). *Adventure Guide to Sweden*. Hunter Publishing, Inc. p. 139. ISBN 978-1-58843-552-1.
5. ↑  Ingen risk för avåkning **(нявызн.)**(недаступная спасылка).  Västerbottens-Kuriren. Архівавана з першакрыніцы 7 лютага 2015. Праверана 27 мая 2022.
6. 1 2  Hällingsåfallet **(нявызн.)**(недаступная спасылка).  Vildmarksvägen. Архівавана з першакрыніцы 29 снежня 2017. Праверана 27 мая 2022.
7. ↑  Galen i Vildmarken? **(нявызн.)**(недаступная спасылка).  Vildmarksvägen. Архівавана з першакрыніцы 26 студзеня 2018. Праверана 27 мая 2022.
8. ↑  Hällingsåfallet **(нявызн.)**(недаступная спасылка).  Vildmarksvägen. Архівавана з першакрыніцы 16 снежня 2013. Праверана 27 мая 2022.
9. ↑  *Etzler, Inger Kraft*. Sommarens Guide 2020 **(нявызн.)**. Праверана 24 July 2020.
10. ↑  Militära skansar 1940–1945 **(нявызн.)**. *UPPTÄCK STRÖMSUND*. Праверана 24 July 2020.
11. ↑  Normann, Göran (2011). *Alanäs i Orostider*. Norrlandsartilleristen. pp. 10–42. ISBN 978-91-633-9105-7. Праверана 24 July 2020. Архіўная копія **(нявызн.)**. Архівавана з першакрыніцы 27 мая 2022. Праверана 27 мая 2022.
12. ↑  Bunker Tours **(нявызн.)**.
13. ↑  Unika Vildmarksvägen **(нявызн.)**.  Klimpfjall.se. Архівавана з першакрыніцы December 3, 2013.